LIKOVNA UMETNOST – NALOGE ZA USTVARJANJE za učence od 6. do 9. razreda v času od 16. 3. 2020 →

**Dragi učenci in starši!**

Želim vam čim bolj mirno obvladovanje trenutne stresne situacije, ki je preplavila tudi našo deželo. Zato vam imam za vas nekaj predlogov, s katerimi boste skupaj odstranili negativne misli in z ustvarjanjem lažje prebrodili tedne, ko ne moremo biti skupaj:

**Čim več časa preživite v naravi.**

•S seboj vzemite fotoaparat (mobilni telefon) in poiščite ter fotografirajte motive, ki vas pritegnejo. •Ne pozabite na skicirko, list papirja in svinčnik ali barvice, s katerimi lahko narišete čudovite motive iz narave. Pri delu uporabite tudi domišljijo in bodite ustvarjalni.

•Naberite šopek zvončkov in drugih znanilcev pomladi ter jih upodobite na list papirja z likovnimi materiali, ki jih imate doma.

•Naredite cvet s tehniko zgibanja papirja Origami, navodila najdete [tukaj](https://www.youtube.com/watch?v=na4XF5zVn6w).

•Poglejte si še nekaj nasvetov za skiciranje in risanje [tukaj](https://www.youtube.com/watch?v=ewMksAbgdBI) in [tukaj](https://www.youtube.com/watch?v=OezMavBqWXc).

Priporočam tudi obisk naslednjih povezav:

Povezave do spletnih strani za učence:

* **I-učbeniki** **za LUM** **8. in 9. r** (elektronski učbeniki): <https://eucbeniki.sio.si/>
* **Grafične tehnike pri LUM** (kviz o grafičnih tehnikah): <http://www2.arnes.si/~osngso3s/virt_vajelp.htm>
* **Virtualne ekskurzije**; cerkve, gradovi, mesta, muzeji, galerije… <https://www.mojaslovenija.si/Index.htm>
* **Wavesilk** (simetrija/asimetrija): <http://weavesilk.com/>

Povezave do aplikacij za delo s telefoni/tablicami za učence:

* **Google Arts & Culture** (aplikacija je namenjena spoznavanju likovnih del v veliki resoluciji in ima vgrajene 3D posnetke številnih pomembnih galerij in muzejev, ki si jih lahko virtualno ogledate in se po njih sprehodite.) <https://play.google.com/store/apps/details?id=com.google.android.apps.cultural&hl=sl>
* **Studying painting** (aplikacija namenjena spoznavanju slikarstva + kviz) <https://play.google.com/store/apps/details?id=org.arsborisov.studyingpainting&hl=sl>

Pripravila: Jasmina Strugar, profesorica likovne umetnosti, OŠ Vinica